open-index/open-wikipedia-markdown huggingface dataset:
מריה פיה, נסיכת סבויה

**מריה פיה, נסיכת סבויה** (באיטלקית: **Maria Pia di Savoia**; 16 באוקטובר 1847 - 5 ביולי 1911), הייתה בתו של ויטוריו אמנואלה השני, מלך איטליה ואשתו של לואיש הראשון, מלך פורטוגל.

## ביוגרפיה
מריה פיה נולדה ב-16 באוקטובר 1847 בארמון המלכותי של בית סבויה, טורינו, לויטוריו אמנואלה השני, מלך איטליה ולאדלייד מאוסטריה, בתם של ריינר יוזף, ארכידוכס אוסטריה ואליזבת, נסיכת סקסוניה. מריה פיה הייתה אחותם של אומברטו הראשון, מלך איטליה ואמדאו הראשון, מלך ספרד.

ב-6 באוקטובר 1862 התחתנה מריה פיה עם לואיש הראשון, מלך פורטוגל, ממנו נולדו לה 2 ילדים. מריה פיה נחשבה לבזבזנית, אולם פיזרה הרבה צדקה לעזרת העם הפורטוגזי, ובשל כך הייתה ידועה על ידי העם הפורטוגזי כ"מלאך של צדקה "ו"אם לעניים". בנשף מסכות בשנת 1865 החליפה מריה פיה את התלבושת שלוש פעמים, וכאשר הפרלמנט הפורטוגזי דן בהוצאותיה, היא ענתה "אם אתה רוצה מלכה, אתה צריך לשלם לה". בשל תפקידה, היא הייתה אחראית במידה רבה על הפנים של ארמון המלכותי אז'ודה בליסבון, והייתה אחראית על הסעודות במהלך ביקורים של ראשי מדינה זרים. מריה פיה לא התערבה בפוליטיקה, אבל בסכסוך עם ז'ואאו קרלוש דה סלדנהאה דה אוליביירה א דאון, הדוכס הראשון של סלדנהאה בשנת 1870, היא אמרה לו: "אם הייתי המלך, הייתי יורה בך!".

בשנת 1889 מת בעלה לואיש הראשון, מלך פורטוגל, ובנה קרלוש הראשון, מלך פורטוגל עלה לשלטון במקומו. מריה פיה נשארה פעילה מאוד והמשיכה בפרויקטים החברתיים שלה, בעוד היא מחזיקה בעמדה דומיננטית בבית המלוכה, ואף שימשה כעוצרת בעת היעדרם של המלך והמלכה בחו"ל. בשנת 1908 נרצחו בנה קרלוש הראשון, מלך פורטוגל ונכדה לואיש פיליפה, נסיך הכתר של פורטוגל, מה שהשפיע קשות על מריה פיה, ונכדה מנואל השני, מלך פורטוגל עלה לשלטון. בשנת 1910 הודח נכדה מנואל השני בהפיכה צבאית, ופורטוגל הפכה לרפובליקה. לאחר ההפיכה שבה מריה פיה לאיטליה, וב-5 ביולי 1911 היא מתה במעון הציד של סטופיניג'י.

## משפחתה
ב-6 באוקטובר 1862 התחתנה מריה פיה עם לואיש הראשון, מלך פורטוגל, ממנו נולדו לה 2 ילדים:
* קרלוש, מלך פורטוגל (1863–1908)
* אפונסו, דוכס פורטו (1865–1920)

## אילן יוחסין

## קישורים חיצוניים

* 

קטגוריה:בית סבויה
קטגוריה:נסיכות
קטגוריה:ילידות 1847
קטגוריה:נפטרות ב-1911
כרוון ארך-מקור

**כרוון ארך-מקור** (שם מדעי: *Esacus*) הוא סוג של עופות ממשפחת הכרווניים שבסדרת  החופמאים.

בני סוג זה כוללים רק 2 מינים, אך הם הגדולים שבבני המשפחה. הם חיים באזור שבין פקיסטן לאוסטרליה, כולל ברוב דרום-מזרח אסיה.

כרוונים אלה בעלי מקור חזק וגדול יותר מקרוביהם. הם אורבים לסרטנים ויצורים דומים בחופים ומשתמשים במקור כדי לשבור את הקונכיות ולשלוף אותה מבין אבנים.

## מינים
* כרוון גדול (*Esacus recurvirostris*)
* כרוון ענק (*Esacus magnirostris*)

## קישורים חיצוניים

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:כרווניים
קופיקאט

**קופיקאט** (באנגלית: **Copycat**) הוא סרט קולנוע אמריקאי מסוגת מותחן פסיכולוגי משנת 1995. עלילת הסרט, בבימויו של ג'ון אמייל , עוסקת במשחק מוחות בין רוצח סדרתי לבין שני בלשי משטרה ומומחית לרוצחים סדרתיים המנסים לאתרו.

## עלילה
ד"ר הלן הדסון (סיגורני ויבר) היא פסיכיאטרית המתמחה ברוצחים סדרתיים. לאחר שהיא נושאת הרצאה בתחום מומחיותה, היא ניגשת להתפנות בתא השירותים ובו דריל לי קולום (הארי קוניק ג'וניור) מנסה לרצוח אותה באמצעות חניקה. לאחר ניסיון הרצח, היא פיתחה אגורפוביה והתקפי חרדה וחיה מסוגרת לחלוטין בביתה עם ידידה ההומוסקסואל, אנדי, (ג'ון רוטמן ) שמטפל בה.

לאחר שסדרת רציחות מתבצעות ומתפרסמות בתקשורת, ד"ר הדסון מתקשרת באנונימיות למחלקת הרצח האזורית כדי למסור את חוות דעתה. השוטרים במחלקה מתייחסים אל המתקשרת האנונימית בזלזול, ומכנים אותה 'תמהונית', אולם לאחר 14 שיחות טלפון שהיא מבצעת למשטרה, מספר הטלפון שלה מזוהה על ידי המשטרה, והחוקרת אמ. ג'יי. מנהם (הולי האנטר) מבינה במי מדובר ומחליטה להתייחס אל דבריה ברצינות. החוקרת מנהם והחוקר ראובן גץ (דרמוט מולרוני) מגיעים לביתה של ד"ר הדסון ומבקשים את עזרתה בפענוח הרציחות. הדסון בוחנת את הראיות ומגלה כי מדובר ברוצח סדרתי שמחקה רוצחים סדרתיים מהעבר במטרה להתפרסם. הרוצח הסדרתי (ויליאם מק'נמרה ) מתחיל לעקוב אחרי ד"ר הדסון (מתצפת עליה) ואף שולח לה רמזים ומסרים דרך המייל לגבי הרציחות הבאות, וכך מתחיל מאבק מוחות בין הרוצח הסדרתי לבין הפסיכיאטרית והבלשים שמנסים לאתרו.

## פרסים
*פרס בחירת הקהל לבמאי ג'ון אמייל במסגרת פסטיבל סרטי המשטרה בקוניאק, צרפת , (1996).
*פרס לשחקנית סיגורני ויבר במסגרת פסטיבל סרטי המשטרה בקוניאק, צרפת, (1996).
*פרס לשחקנית הולי האנטר במסגרת פסטיבל סרטי המשטרה בקוניאק, צרפת, (1996).

## קישורים חיצוניים

* 

קטגוריה:סרטי פשע אמריקאיים
קטגוריה:סרטי מתח אמריקאיים
קטגוריה:סרטי בלשים
קטגוריה:סרטי מותחן פסיכולוגיים
פורד קונסול קורסייר

**פורד קונסול קורסייר** (באנגלית: **Ford Consul Corsair**) היא מכונית משפחתית גדולה מתוצרת חברת **Ford of Britain** (פורד בריטניה), (שם רשמי: **Ford Motor Company Limited**), חברת בת של קונצרן הרכב פורד, אשר יוצרה בין השנים 1963–1970.

דגמי "פורד קונסול קורסייר מודל GT", מנוע 1,498 סמ"ק המפיק 75 כ"ס יוצאו לאירופה. 

דגם "פורד קונסול קורסייר" בתצורת 4 דלתות, יוצא לישראל.

## תצורות
* סדאן - 4 דלתות
* סדאן - 2 דלתות
* קבריולה - 2 דלתות
* סטיישן - 5 דלתות

## תמונות

קובץ:Ford Consul Corsair 4-door (1964).jpg | פורד קונסול קורסייר, שנת 1964, 4 דלתות
קובץ:Consul Corsair (9577985728).jpg | פורד קונסול קורסייר
קובץ:Nationale oldtimerdag Zandvoort 2010, 1964 FORD CONSUL CONSAIR, DR-22-60 pic2.JPG | פורד קונסול קורסייר, שנת 1964, 4 דלתות
קובץ:Ford Corsair 2door Aug 1964 1498cc.JPG | פורד קונסול קורסייר, שנת 1964, 2 דלתות
קובץ:White 1964 Ford Consul Consair lincence DR-22-60 pic-007.JPG  | פורד קונסול קורסייר, שנת 1964 - מבט לתא הנהג ולוח מחוונים
קובץ:Ford Corsair V4 Abbott estate 1966.JPG | פורד קונסול קורסייר, שנת 1966 - סטיישן
קובץ:Ford Corsair Convertible reg 1967.JPG | פורד קונסול קורסייר, שנת 1967 - קבריולה
קובץ:1965 Ford Corsair V4 GT 1.5.jpg | פורד קונסול קורסייר, שנת 1965 - קבריולה
קובץ:Ford Corsair 2000E 1996cc Jan 1969.JPG | פורד קונסול קורסייר, 4 דלתות, שנת 1969


## ראו גם
* פורד
* פורד אנגליה
* פורד קונסול קלאסיק

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1963
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות קבריולה
קונסול קורסייר
קטגוריה:מכוניות בריטיות
דייוויד וסטהד

**דייוויד ויליאם לוגן וסטהד** (באנגלית: **David William Logan Westhead**; נולד ב-1963) הוא שחקן אנגלי.

## ביוגרפיה
וסטהד נולד באלי שבקיימברידג'שייר. הוא למד דרמה באוניברסיטת בריסטול ואחר כך למד משחק באקדמיה המלכותית לאמנות הדרמה (RADA). ב-1987 סיים את הלימודים והצטרף ללהקת התיאטרון "Actors' Touring Company".

הוא מוכר מהופעותיו בסדרות הטלוויזיה "The Bill", "צדק פלילי", "Blackeyes", "סטנלי והנשים", "ברמוול", "השתיקה", "Life Begins", "האגמים", "Grafters" ו-"The Time of Your Life". עוד הופיע וסטהד בתפקידי אורח בדמות פרנק טרמיין בסדרה "וייקליף", בפרק "The Shakespeare Code" בסדרה "דוקטור הו", בדמות צ'ארלי בסדרה "Fast Freddie, The Widow and Me", בפרק "A War of Nerves" בסדרה "המלחמה של פויל", בפרק "The House in the Woods" בסדרה "רציחות במידסומר", בפרק "Cards on the Table" בסדרה "פוארו" על פי ספרי אגאתה כריסטי, ובפרק "The Gift of Promise" בסדרה "לואיס". עוד שיחק וסטהד בסרט הקולנוע "הוד מלכותה גברת בראון" בתפקיד הנסיך מוויילס. ב-1993 גילם את דמותו של טריסטן צארה בהפקה הבריטית של המחזה "Travesties".

וסטהד הופיע שנים רבות בתפקידים ראשיים עם הלהקה השייקספירית המלכותית, התיאטרון המלכותי הלאומי ותיאטרון רויאל קורט. הוא שיחק בסדרה "דונובן קוויק", בסרטים "ויילד", "המין היפה", "מעבר לים", הסרט זוכה פרס גלובוס הזהב "בתו של גדעון", "המלך והגרושה", "Beneath the Skin", מיני-סדרה זוכת פרס אמי "הנסיך האבוד", "The Time of Your Life", "האגמים", "The Unknown Soldier" ו-"Blackeyes". וסטהד הופיע בתפקיד ראשי בסרט הקצר "Suicide Man", והשתתף ב-"The Real McCoy" בדרום אפריקה. ב-2010 כיכב וסטהד בתפקיד פרנק אוונס בדרמה "The Silence" של ה-BBC.

ב-2002 ייסדו וסטהד ושני עמיתים שלו את חברת ההפקה "וילטון פיקצ'רס" המתמחה בתוכניות דוקומנטריות.

וסטהד הוא גם מרצה לדרמה. כשהרצה בדרום אפריקה פגש קבוצה של צעירים מקופחים עם פוטנציאל להיות צלמים. יחד עם הצלם ג'ון קול, הוא פתח קורס מזורז לצילום במשך שמונה שבועות, מה שאפשר להם להתפרנס מהמקצוע.

ב-2014 שיחק וסטהד בתפקיד מנהל מחלקת החדשות של ה-BBC ניל ריד בסדרה הקומית "W1A".
ב-2016 שיחק וסטהד בתפקיד המלווה של טוני בלייר בסרט הטלוויזיה "רג'" של ה-BBC. עוד ב-2016 שיחק בסדרה הקומית של נטפליקס "חולה אהבה".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:שחקני תיאטרון אנגלים
קטגוריה:אנגלים שנולדו ב-1963
אולימפיאדת החירשים

ממוזער|הסמל של אולימפיאדת החירשים

**אולימפיאדת החרשים** (באנגלית: **Deaflympics**) היא אירוע של הוועד האולימפי הבינלאומי והוועד הבינלאומי לספורט לקויי שמיעה, שבו מתחרים ספורטאים חירשים בענפי ספורט שונים. חירשים מתקשים להתחרות במשחקים האולימפיים הרגילים, בשל כך שהם אינם יכולים לשמוע את השופטים השורקים על מנת להתחיל מרוץ.

## היסטוריה
אולימפיאדת החירשים נערכת אחת לארבע שנים (הרצף נקטע בתקופת מלחמת העולם השנייה). המשחקים הראשונים התקיימו בפריז, בשנת 1924. האולימפיאדה התחילה בתור אירוע קטן של 140 ספורטאים מ-9 מדינות אירופאיות, שהתחרו ב"משחקים הבינלאומיים השקטים בפריז".

בשנת 1949 התווספו משחקי החורף האולימפיים.

רשמית, משנת 1924 ועד שנת 1965 המשחקים נקראו "המשחקים הבינלאומיים עבור החירש". משנת 1966 עד 1999 המשחקים נקראו "המשחקים העולמיים לחירשים". משנת 2001 המשחקים נקראו "אולימפיאדת החירשים" (Deaflympics).

כדי להשתתף במשחקים, לספורטאים המתחרים צריך להיות אובדן שמיעה של לפחות 55 דציבלים, באוזן ה"טובה" שלהם. אביזרי שמיעה אסורים, כדי למנוע יתרון לא הוגן של ספורטאי אחד על משנהו.

## מדינות וערים מארחות

עד כה נערכו המשחקים ב-36 ערים, וב-21 מדינות, אך המשחקים נערכו מחוץ לאירופה רק 5 פעמים: וושינגטון 1965, לוס אנג'לס 1985, כרייסטצ'רץ', 1989, מלבורן 2005, וטייפה ב-2009. המשחקים האחרונים התרחשו בסמסון שבטורקיה, בשנת 2017. ישנם משחקי חורף ומשחקי קיץ המתקיימים בנפרד במדינות שונות.

## משחקי הקיץ

## משחקי החורף

## קישורים חיצוניים

* 

* 31.07.2017, ב-אתר אס"ח - ארגון הספורט של החרשים בישראל.
* 

## הערות שוליים

קטגוריה:תחרויות ספורט נכים
קטגוריה:לקויות שמיעה
כגוונא

**כגוונא **הוא קטע הלקוח מספר הזוהר. הוא נאמר, בעיקר בקהילות חסידים מסוימות, לפני תפילת ערבית של שבת, קודם אמירת "ברכו". כמו רובו של ספר הזוהר, גם קטע זה הוא בארמית.

## מקור וטעם תקנתו
צירוף הנוסח לסידור התפילה נקבע כנראה בקלויז החסידים שבעיר ברודי, שכן הוא מופיע לראשונה בסידור ר' אשר מבראד, לבוב ה'תקמ"ח, ובספר ההלכתי "מטה אפרים" לרב אפרים זלמן מרגליות מבראד. נוסח זה התפשט בדור השני של החסידות, בפרט אצל תלמידי  המגיד ממזריטש תלמיד הבעל שם טוב. התפילה מופיעה גם בסידור אדמו"ר הזקן משנת ה'תקע"ו, בעריכת הרב שניאור זלמן מלאדי.

הכנסת הנוסח לסידור נבעה מדברי מקובלים שספריהם היו נפוצים במזרח אירופה כגון עמנואל חי ריקי ואחרים שציינו את דברי הזוהר המלמדים על השינויים בעולמות העליונים עם כניסת השבת, כגון המעבר מן החול אל הקודש, השלווה הבאה לעולם עם כניסת השבת, התמעטות כוחות הדין והכוחות החומריים ואת מקומם תופסת השכינה. לדברי המקובלים זמן זה הוא בעת אמירת 'מזמור שיר ליום השבת', לפני הקדיש ו"ברכו".

הרב יצחק אייזיק ספרין מקמארנא כתב: 

## תרגום לעברית

## לחנים
חלקים מהקטע הולחנו על ידי חזנים רבים.
*הלחן המפורסם ביותר הוא לחנו של פייר פינצ'יק. הוא זכה להקלטות וביצועים רבים. (כשהבולט בהם הוא של החזן יעקב למר באלבומו איהי שבת)
*לחנו של זבולון קוורטין
*לחנו של המלחין הבאבובאי, יוסף מנדלבוים
*לחנו של יוסלה רוזנבלט. אין הקלטות של רוזנבלט מיצירה זו, אך היא השתמרה בתווים.
*לחנו של לייבלה וולדמן
*לחנו של הרב  נחמיה רענן שבוצע על ידי תלמידי ישיבת "שדמות נריה" בשנת תשפ"ב
גם במוזיקה החסידית העממית ישנם מספר לחנים לתפילה:
*הבולט בהם הוא "רזא דשבת" של בנימין הרשקוביץ, שהושר על ידי מיכאל שטרייכר, וזכה לאחר מכן לביצועים רבים.
*לחנו של יוסי גרין על "ואנפהא נהירין". הושר על ידי מרדכי בן-דוד באלבומו "צעקה". גרסת כיסוי ללחן בוצעה על ידי אברימי רוט ב"נוסח גרין" וכן על ידי זאנוויל ויינברגר ומקהלת מלכות.

## קישורים חיצוניים

*משה חלמיש, "מאימתי קורין את 'כגוונא' בערבית", באתר דעת
*שי פירון, תפילות השבת(5): כגוונא או במה מדליקין , באתר של ישיבת אמי"ת 'אורות שאול'
* ארי גייגר, עיונים בסידור התפילה - כגוונא, באתר של מכללת אורות ישראל
* הרב יחיאל משה ורטהיימר, 'כגוונא' - תמצית סוד השבת, מכבדי אכבד עמ' 126-123
* 

*ביצועים לנוסח כגוונא:
** 
** 
** 
** 
** 

## הערות שוליים

קטגוריה:תפילת ערבית של שבת
קטגוריה:ספר הזוהר
קטגוריה:יצירות יהודיות בארמית
פורד טרנסקונטיננטל

**פורד טרנסקונטיננטל** (באנגלית: **Ford Transcontinental**) היא משאית כבדה, בעלת הנעה 6x2, מתוצרת "פורד אירופה" ("פורד בריטניה" וOriginal equipment manufacturer" (OEM)" (עבור "פורד" בהולנד, אמסטרדם), חברת בת של קונצרן הרכב פורד (שם מלא: **Ford Motor Company**), אשר יוצרה בין השנים 1975–1984.

יוצרו 8,735 יחידות, מהן 8,231 יחידות יוצרו בהולנד (אמסטרדם), 504 יחידות יוצרו בבריטניה.

בקבינה - 3 מושבים.

## גרסאות
* MK 1
* MK 2
## תמונות

קובץ:Ford Transcontinental 4435 at Donnington Park 09 - IMG 6150small.JPG | פורד טרנסקונטיננטל
קובץ:Les camions - Flickr - besopha.jpg | פורד טרנסקונטיננטל (מימין)


## ראו גם
* פורד
* פורד LCF

## לקריאה נוספת
* פורד טרנסקונטיננטל - תמונות (flickr)
## קישורים חיצוניים

* 
* 
* 

## הערות שוליים

טרנסקונטיננטל
טרנסקונטיננטל
קטגוריה:משאיות
קטגוריה:כלי רכב שהושקו ב-1975
קטגוריה:כלי רכב בריטיים
קטגוריה:כלי רכב המיוצרים בהולנד
קטגוריה:משאיות סמי-טריילר
יופי לי

**יופי לי** (באנגלית: **Wouldn’t it be Loverly**) הוא שיר פופולרי מתוך המחזמר "גבירתי הנאווה" שהולחן בידי פרדריק לאו ונכתב על ידי אלן ג'יי לרנר,
והתפרסם בשנת 1956.

השיר מבוצע על ידי מוכרת הפרחים אלייזה דוליטל וחבריה לרחוב. השיר מביע את מאווייה של אלייזה לחיים יפים יותר.

השיר מבוצע בניב הקוקני שאותו פרופסור היגינס מנסה להעלים.

השיר בוצע לראשונה בידי ג'ולי אנדרוז בהפקה המקורית בברודוויי של "גבירתי הנאווה". בשנת 1964, בעיבוד הקולנועי, השיר בוצע על ידי מארני ניקסון אשר דיבבה את השחקנית אודרי הפבורן אשר גילמה את אלייזה דוליטל. גרסתה הגנוזה של אודרי הפבורן זמינה כתוספת בהפצות הביתיות של הסרט.

התרגום לעברית מנסה ליצור מקבילה לניב הקוקני. דן אלמגור מספר על הדרך שבה פתרו בעיות בתרגום סלנג: בעצתו של הבלשן חיים בלנק ובלשנים נוספים הם ביקרו בגני ילדים ושמעו את לשונם. התרגום של מילת הסלנג loverly לצירוף "יופי לי" יוצר דמיון צלילי למילת המקור וממשיך את הסלנג. בנוסף מופיעות בגרסה העברית של השיר מילים מן המשלב הנמוך וקיצורי שפה (כדוגמת "שוקולדים המון לזלול ופחם לחמם ת'כל", "מה חמים", "יופי-טופי", "לא אוציא ת'אף החוצה").

בישראל בוצע השיר על בימות התיאטרון בידי ארבע שחקניות. הראשונה הייתה רבקה רז בהפקה העברית המקורית משנת 1964 בתיאטרון גיורא גודיק ובהפקה משנת 1969. ב-1986 שרה את השיר הזמרת האלמונית לאותם ימים - ריטה. ב-2001 שרה את השיר מירה עוואד, ובשנת 2013 שרה את השיר השחקנית שני כהן, כאשר בתקופת הלידה שלה, חזרה ריטה לתפקיד אחרי 30 שנה מההפקה שבה הופיעה.
בכל ההפקות העברית של המחזה נעשה שימוש בתרגום העברי משנת 1964 של דן אלמגור ושרגא פרידמן.

## קישורים חיצוניים

## הערות שוליים

קטגוריה:גבירתי הנאווה
ואדי א-נטוף

**ואדי א-נטוף** הוא עמק השוכן ליד שכונת תל ציון שביישוב כוכב יעקב. בתחתית העמק בחלקו הדרומי שוכן נחל אכזב והוא ניכר על ידי הצמחייה לאורך התוואי שלו.

## תוואי הוואדי
מבנה הוואדי הוא זרוע היוצאת מנחל מכמש מצפון למתחם הקטן של מחצבות טריפי, עוברת בדרום תל ציון מצפון למתחם הגדול של המחצבות, ומתפצלת בתבנית מזלג לשלוש שלוחות: ממזרח לשכונה, בנקודת האמצע של דרום השכונה, וממערבה לה. ממערב לשלוחה המערבית שוכן הכפר עקב שבתוכו כביש 60 הישן. באמצע הוואדי יש נביעת מים הנקראת עין א-נטוף. כשיש מים בוואדי המים זורמים מזרחה אל נחל מכמש בשל הפרשי הגבהים של כ-700 מ"ר מעל פני הים במערבו וכ-500 במזרחו. אורך הקטע הדרומי בוואדי הוא כ-3 ק"מ ושתי זרועות המזרחיות-צפוניות הן כל אחת באורך של כ-0.5 ק"מ.

## ראו גם
*ואדי אל-עין

## קישורים חיצוניים
* ואדי א-נטוף באתר גוגל מפות
* עין א-נטוף באתר עמוד ענן

קטגוריה:כוכב יעקב
קטגוריה:נחל פרת
א-נטוף
רונן אברהם

**רונן אברהם** (נולד ב-24 בנובמבר 1969) הוא פרופסור מן המניין בפקולטה למשפטים באוניברסיטת תל אביב. תחומי התמחותו העיקריים הם ניתוח כלכלי ואמפירי של המשפט, דיני נזיקין, דיני חוזים ודיני ביטוח.

## ביוגרפיה
רונן אברהם גדל והתחנך בתל אביב והיה פעיל בתנועת הצופים בה שימש כמדריך. שירת כקצין בצה"ל במודיעין חיל האוויר. לאחר סיום שירותו למד לתואר ראשון במשפטים ולתואר שני במנהל עסקים באוניברסיטת בר-אילן (סיים את שני התארים בהצטיינות ב-1998), במהלך לימודיו שימש כעורך כתב העת המשפטי של האוניברסיטה "מחקרי משפט". לאחר סיום חוק לימודיו התמחה אצל שופט בית המשפט העליון תיאודור אור והשלים גם התמחות במשרד עורכי הדין גרוס חודק ושות'. לאחר סיום ההתמחות ומעבר מבחני לשכת עורכי הדין המשיך את לימודיו בארצות הברית, והשלים תואר שני במשפטים, ובשנת 2003 השלים את לימודי הדוקטורט, שניהם באוניברסיטת מישיגן בארצות הברית. בהמשך לימד נושאים משפטיים שונים באוניברסיטת נורת'ווסטרן והחל משנת 2008 לימד באוניברסיטת טקסס באוסטין. בשנת 2014 שב לישראל, לימד מספר שנים במרכז הבינתחומי הרצליה. וכיום הוא פרופסור מן המניין באוניברסיטת תל אביב.

## מחקרו ופעילותו האקדמית
פרופ' אברהם פרסם מחקרים רבים בתחום דיני הנזיקין בנושא השפעת הרפורמות בדיני הנזיקין על עולם המשפט, עולם הביטוח וכן על תאוריות של צדק ושוויון.

הוא הקים ומתחזק שני מאגרי מידע, האחד בנושא חקיקת רפורמות בדיני הנזיקין ב-50 המדינות בארצות הברית מאז 1980 ועד היום, והשני בנושא דיני איסור אפליה בביטוח בחמישים המדינות בארצות הברית מאז 1940 ועד היום. מלמד קורסים בדיני ביטוח, דיני נזיקין, ניתוח כלכלי של המשפט הפרטי וניתוח כלכלי של המשפט הציבורי.

הוא המנהל האקדמי של תוכנית תל אביב נורת'ווסטרן לתואר שני למנהלים במשפט ציבורי, ומנהל תוכנית פרסול לתואר שני בין-לאומי. בשנים 2017–2023 שימש כמנחה האקדמי של הקליניקה לזכויות אדם בפקולטה למשפטים של אוניברסיטת תל אביב.

הוא חבר בפורום המרצות והמרצים למשפטים למען הדמוקרטיה, הפועל נגד השינויים שהוצעו במערכת המשפט בשנת 2023, ופעיל בתנועת "הרבעון הרביעי".

## קישורים חיצוניים
* 

* 
* 
* טרגדיית נחלת הכלל, ריאיון עם פרופ' אברהם ברדיו הבינתחומי.
* רונן אברהם ודני סטטמן, "פוסטרים ועוגות חתונה: מתי סירוב לספק שירות לקבוצות "חשודות" אינו בגדר אפליה אסורה?" בבלוג שיח.זכויות@מינרבה, אוקטובר 2022.
* 
* רונן אברהם, "הפליה פרטית ודרך לנצח אותה", בבלוג שיח.זכויות@מינרבה, 12 במרץ 2023.
* 
* 
* 
* 

## הערות שוליים

קטגוריה:סגל אוניברסיטת תל אביב: משפטים
קטגוריה:בוגרי תנועת הצופים בישראל
קטגוריה:בוגרי אוניברסיטת בר-אילן: משפטים
קטגוריה:בוגרי בית הספר למשפטים באוניברסיטת מישיגן
קטגוריה:בעלי תואר דוקטור מאוניברסיטת מישיגן
קטגוריה:חיילי חיל האוויר הישראלי
קטגוריה:משפטנים ישראלים
קטגוריה:ישראלים שנולדו ב-1969
שרלוטה, נסיכת סקסוניה-מיינינגן

**שרלוטה, נסיכת סקסוניה-מיינינגן** (בגרמנית: **Charlotte von Sachsen-Meiningen**; 11 בספטמבר 1751 – 25 באפריל 1827), הייתה אשתו של ארנסט השני, דוכס סקסוניה-גותה-אלטנבורג וסבתא רבתא של אלברט, נסיך סקסוניה-קובורג-גותה.

## ביוגרפיה
שרלוטה נולדה ב-11 בספטמבר 1751 בפרנקפורט, לאנטון אולריך, דוכס סקסוניה-מיינינגן ולשרלוטה אמליה, נסיכת הסן-פיליפסטאל, בתם של קרל הראשון, רוזן הסן-פיליפסטאל וקתרינה כריסטינה, נסיכת סקסוניה-ויימאר.

ב-21 במרץ 1769 התחתנה שרלוטה עם ארנסט, נסיך סקסוניה-גותה-אלטנבורג, מנו נולדו לה 4 ילדים. בשנת 1772 מת חמיה פרידריך השלישי, דוכס סקסוניה-גותה-אלטנבורג, ובעלה ארנסט עלה לשלטון במקומו. ארנסט היה שליט ליברלי ונאור, שהתעניין באמנויות ובמדעים והשתמש בשלטונו כדי לקדם אותם. הוא קידם מאוד את מערכת החינוך והכלכלה במדינה, וכן דאג לתיאטרון, לאוספי אמנות ולספריות. ארנסט התעניין במיוחד באסטרונומיה ובפיזיקה, ואף הקים את מצפה הכוכבים של גותה שהתפתחה למרכז אירופאי לאסטרונומיה, ושרלוטה סייעה לו במפעליו הכבירים. בשנת 1804 מת בעלה ארנסט השני, דוכס סקסוניה-גותה-אלטנבורג, ובנה אוגוסט, דוכס סקסוניה-גותה-אלטנבורג עלה לשלטון במקומו. שרלוטה לא הסתדרה כל כך עם בנה אוגוסט, ובעקבות כך עברה להתגורר באייזנברג. לאחר מכן התגוררה כמה שנים במרסיי, ומשם עברה לג'נובה, שם חיה עד מותה ב-25 באפריל 1827.

## משפחתה
ב-21 במרץ 1769 התחתנה שרלוטה עם ארנסט השני, דוכס סקסוניה-גותה-אלטנבורג, ממנו נולדו לה 4 ילדים:
* ארנסט (27 בפברואר 1770 - 3 בדצמבר 1779).
* אוגוסט (23 בנובמבר 1772 - 17 במאי 1822), התחתן עם לואיזה שרלוטה, דוכסית מקלנבורג-שוורין, ואחריה עם קרולינה אמליה, נסיכת הסן-קאסל.
* פרידריך (28 בנובמבר 1774 - 11 בפברואר 1825).
* לודוויג (21 באוקטובר 1777 - 26 באוקטובר 1777).

## אילן יוחסין

## קישורים חיצוניים

קטגוריה:ילידות 1751
קטגוריה:נסיכות גרמניות
קטגוריה:נפטרות ב-1827
אמלי, נסיכת אורליאן

**אמלי, נסיכת אורליאן** (בצרפתית: **Amélie d'Orléans**; 28 בספטמבר 1865 – 25 באוקטובר 1951), הייתה בתו של הנסיך פיליפ, רוזן פריז ואשתו של קרלוש, מלך פורטוגל.

## ביוגרפיה
אמלי נולדה ב-28 בספטמבר 1865 בטוויקנהאם, אנגליה, לפיליפ, רוזן פריז ולמארי איזבל, נסיכת אורליאן, בתם של אנטואן, דוכס מונפנסייה והאינפנטה לואיסה פרננדה, דוכסית מונפנסייה. בשנת 1871 חזרה המשפחה לצרפת, ובשנת 1872 נחקק חוק שהחזיר למשפחה את כל נכסיה שהוחרמו בשנת 1848.

בשנת 1883 מת אנרי, רוזן שאמבור, ובעקבות כך ירש אביה את הטענה לכתר צרפת בעיני רוב המלוכנים. ב-22 במאי 1886 התחתנה אמלי עם האינפנטה קרלוש מפורטוגל, אולם בתחילה לא הייתה חמותה מרוצה מהנישואים, מכיוון שרצתה להשיא את בנה למריה ולריה, ארכידוכסית אוסטריה, או מתילדה, נסיכת סקסוניה, או ויקטוריה, נסיכת פרוסיה, או ויקטוריה, נסיכת הממלכה המאוחדת. עם זאת, נישואי השניים היו מאושרים, ונולדו להם 3 ילדים.

בשנת 1889 מת חמיה לואיש הראשון, מלך פורטוגל, ובעלה עלה לשלטון במקומו כקרלוש, מלך פורטוגל. אמלי מילאה את חובותיה כמלכה, וריככה במקצת את הביקורת הגוברת כלפי המלוכה עם הפופולריות האישית שלה, אם כי נמתחה עליה ביקורת בשל הוצאותיה. היא הייתה פעילה בפרויקטים חברתיים רבים, כגון מניעה וטיפול בשחפת, וייסוד של ארגוני צדקה, בתי הבראה ובתי מרקחת. היא נחשבה פחות רשמית מאשר חמותה מריה פיה, נסיכת סבויה, למדה היטב פורטוגזית, ותוארה כרגועה ומתונה. אמלי אהבה ספרות, אופרה ותיאטרון, ובהיעדר בן זוגה בשנת 1895, היא שימשה כעוצרת הממלכה. בשנת 1902 היא יצאה לשיט בספינה בים התיכון, אשר ספג ביקורת רבה בשל מותרותיו. בשנת 1892 העניק לה האפיפיור לאו השלושה-עשר את עיטור ורד הזהב. אולם, חרף פעליה, הפופולריות של המלוכה הפורטוגזית החלה לדעוך, אל מול הכלכלה שפשטה רגל, מהומות תעשייתיות, אנטגוניזם סוציאליסטי ורפובליקני וביקורת עיתונאית.

ב-1 בפברואר 1908 בזמן נסיעתם של המשפחה המלכותית בככר מרכזית בליסבון, נורו לעברם יריות מתוך הקהל שהצטופף בצדי הדרך. בעלה המלך מת מיד, בנה הבכור לואיש פיליפה, נסיך הכתר של פורטוגל נפצע אנושות ומת זמן קצר לאחר מכן, ואילו בנה השני נפצע בזרועו והוא שירש את כס המלכות, כמנואל השני, מלך פורטוגל, בעוד אמלי לא נפצעה כלל. בשנת 1910 הודח בנה מנואל השני בהפיכה צבאית, ופורטוגל הפכה לרפובליקה. לאחר ההפיכה שבה אמלי לצרפת, שם חיה את רוב שנותיה המאוחרות. במהלך מלחמת העולם השנייה הוזמנה אמלי לבקר בפורטוגל, אך היא סירבה לכך, וביקרה שם רק בשנת 1945. היא מתה ב-25 באוקטובר 1951 בלה שֶׁ֫נֵה, מחוז סֵן אֵ–וָא֫ז, צרפת.

## משפחתה
ב-22 במאי 1886 התחתנה אמלי עם קרלוש, מלך פורטוגל, ממנו נולדו לה 3 ילדים:
* לואיש פיליפה, נסיך הכתר של פורטוגל (1887–1908)
* מריה, נסיכת פורטוגל (1887)
* מנואל השני, מלך פורטוגל (1889–1932)

## אילן יוחסין

## קישורים חיצוניים

קטגוריה:בית אורליאן
קטגוריה:נסיכות צרפתיות
קטגוריה:צרפתיות שנולדו ב-1865
קטגוריה:נפטרות ב-1951
פורד טאונוס P2

**פורד טאונוס P2** (בגרמנית: **Ford Taunus P2**) היא מכונית משפחתית מתוצרת יצרנית הרכב **Ford-Werke GmbH**, (פורד גרמניה), חברת בת של קונצרן הרכב פורד, אשר יוצרה בין השנים 1957–1960.

דגם "פורד טאונוס P2" קרוי גם "Ford Taunus 17M", ו"Ford Taunus 17M P2".

שם הדגם הנפוץ ביותר במשך השנים ועד היום הוא "פורד טאונוס 17M".

## נתונים
יוצרו 239,978 יחידות, כולל 45,468 יחידות בתצורת סטיישן, וכ-3,000 יחידות בתצורת קבריולה.

מחיר דגם סדאן בסיסי, בשנת 1957 עמד על 6,650 מרק גרמני, מחירו של דגם סדאן דה-לוקס עמד על 7,190 מרק גרמני.

מחיר דגם סטיישן בסיסי, בשנת 1957 עמד על 6,990 מרק גרמני. מחירו של דגם סטיישן דה-לוקס עמד על 7,550 מרק גרמני.

תאוצת הדגם, בין 0–100 קמ"ש היא 23 שניות.

## תצורות
* סדאן - 2 דלתות
* סדאן - 4 דלתות
* קבריולה - 2 דלתות
* סטיישן - 3 דלתות

## דרגות גימור
*בסיסי
*דה לוקס

## ייצור
* 1957 - 16,520 יחידות
* 1958 - 81,133 יחידות
* 1959 - 77,058 יחידות
* 1960 - 61,372 יחידות

## תמונות

קובץ:Ford 17M 1957.jpg | פורד טאונוס P2, שנת 1957 (שרטוט)
קובץ:FORD Taunus 17M P2 deLuxe.jpg  | פורד טאונוס P2, דגם דה-לוקס
קובץ:Ford Taunus 17M P2 De Luxe 1958.jpg | פורד טאונוס P2, שנת 1958 - סטיישן
קובץ:MHV Ford Taunus P2 Turnier 02.jpg  | פורד טאונוס P2 - סטיישן
קובץ:FORD Taunus 17M P2 deLuxe Steering wheel.jpg | פורד טאונוס P2, דגם דה-לוקס - מבט ללוח מחוונים
קובץ:FORD Taunus 17M P2 deLuxe Right entrance.jpg | פורד טאונוס P2, דגם דה-לוקס - מבט לתא הנהג
קובץ:Bundesarchiv Bild 183-85335-0006, Berlin, Alexanderplatz, S-Bahnhof, PKW.jpg | פורד טאונוס P2
קובץ:Ford Taunus P2 aka Ford Taunus 17M (1958) at Schaffen-Diest (2017) 03.jpg | פורד טאונוס P2, שנת 1958, תצורת 4 דלתות
קובץ:FORD Taunus 17M P2 deLuxe Engine.jpg | פורד טאונוס P2 - מבט למנוע
קובץ:Ford Taunus 17 m 2012-07-15 13-50-14.JPG | פורד טאונוס P2


## ראו גם
* פורד
* פורד טאונוס G93A
* פורד טאונוס P3
* פורד טאונוס P5
* פורד טאונוס P6
* טאונוס 12M
* טאונוס 20M
* פורד טאונוס TC

## לקריאה נוספת
* פורד טאונוס P2 (car.info)
* סדרת m פורד (ford-m-modelle)

## קישורים חיצוניים

* 
* 
* 
* 

## הערות שוליים

קטגוריה:דגמי מכוניות שהושקו ב-1957
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
P2
קטגוריה:כלי רכב המורכבים בגרמניה
פורד אוריון

**פורד אוריון** (באנגלית: **Ford Orion**) היא מכונית משפחתית, בתצורת סדאן, 3 קופסאות, מתוצרת יצרנית הרכב **Ford of Europe AG**, (פורד אירופה), חברת בת של קונצרן הרכב פורד, אשר יוצרה בין השנים 1983–1993.

דגם ה"פורד אוריון" יוצר בבריטניה, בגרמניה, ספרד, ארגנטינה (בארגנטינה יוצר עד שנת 1998, תחת השם "פורד ורונה") וונצואלה.

יוצרו 3,534,239 יחידות.

## דורות
* "Orion Mark I" - יוצר בין השנים 1983-1986
* "Orion Mark II" - יוצר בין השנים 1986-1990
* "Orion Mark III" - יוצר בין השנים 1990-1993

### דגמי דור שלישי
* "אוריון L" (יוצר בין השנים 1992-1993, מנוע 1.8 דיזל)
* "אוריון LX" (יוצר בין השנים 1990-1993, מנועים: 1.3, 1.4, 1.6, 1.8, 1,8 דיזל)
* "אוריון GLX" (יוצר בין השנים 1991-1990, מנועים: 1.3, 1.4, 1.6)
* "אוריון Ghia" (יוצר בין השנים 1990-1993, מנועים: 1.3, 1.4, 1.6, 1.8, 1,8 דיזל)
* "אוריון Ghia Si" (יוצר בין השנים 1992-1993, מנוע 1,8 16v)

## בטלוויזיה
דגם של "פורד אוריון" הופיע במספר סדרות טלוויזיה.

## תמונות

קובץ:Ford Orion Ghia (22126959298).jpg | פורד אוריון
קובץ:Ford Orion Ghia MkIII.jpg | פורד אוריון, דור שלישי
קובץ:Ford Orion (22543626867).jpg | פורד אוריון
קובץ:Ford Orion front 20071227.jpg | פורד אוריון
קובץ:Ford Orion 1988 Cambridge.jpg | פורד אוריון, שנת 1988
קובץ:1991 Ford Orion Ghia 16V, rear.jpg | פורד אוריון, שנת 1993
קובץ:1985 Ford Orion 1.6 GL (14794685379).jpg | פורד אוריון, שנת 1985, דגם "1.6 GL"
קובץ:Ford Orion 1.4i CL (MkII), rear left.jpg | פורד אוריון
קובץ:Ford Orion front 20071031.jpg | פורד אוריון


## ראו גם
* פורד
* פורד אנגליה
* פורד אסקורט
* פורד קונסול קלאסיק
* פורד קונסול קורסייר

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1983
קטגוריה:מכוניות משפחתיות
אוריון
קטגוריה:מכוניות בריטיות
קטגוריה:כלי רכב המיוצרים בארגנטינה
קטגוריה:כלי רכב המיוצרים בספרד
קטגוריה:כלי רכב המורכבים בוונצואלה
קטגוריה:כלי רכב המורכבים בברזיל
קטגוריה:מכוניות סדאן
ויקטוריה, נסיכת הממלכה המאוחדת

**ויקטוריה, נסיכת הממלכה המאוחדת** (באנגלית: **Victoria of Wales**, 6 ביולי 1868 – 3 בדצמבר 1935) הייתה בתו של אדוארד השביעי, מלך הממלכה המאוחדת.

## ביוגרפיה
ויקטוריה נולדה בבריטניה ב-6 ביולי 1868, לאדוארד, נסיך ויילס ואלכסנדרה, נסיכת דנמרק, והייתה נכדתה של ויקטוריה, מלכת הממלכה המאוחדת וכריסטיאן התשיעי, מלך דנמרק. ויקטוריה התחנכה בבית מרלבורו ובבית סאנדרינגהאם יחד עם אחיותיה, והייתה קרובה במיוחד לאחיה, הנסיך ג'ורג' מוויילס.

בשנת 1885 הייתה ויקטוריה שושבינה בחתונתם של דודתה ביאטריס, נסיכת הממלכה המאוחדת עם הנרי, נסיך בטנברג, ובשנת 1893 הייתה שושבינה בחתונתם של אחיה ג'ורג', דוכס יורק ומרי, דוכסית יורק.

אף על פי שהיו לה כמה מחזרים, המפורסם שבהם היה קרלוש הראשון, מלך פורטוגל, ויקטוריה מעולם לא נישאה ולא היו לה ילדים. אמה, המלכה אלכסנדרה, העידה על כך שהיא זאת שמנעה אותה מלהינשא. במקום זאת היא נשארה לגור עם הוריה, והייתה קשורה במיוחד לאמה, שעמה התגוררה עד מותה בשנת 1925. לאחר מכן הקימה ויקטוריה את ביתה בקופינס, בקינגהאמשייר, והתעניינה במיוחד בחיי הכפר.

בשנים האחרונות שלה סבלה ויקטוריה מבעיות בריאות. היא סבלה מעצבים, מיגרנות, בעיות עיכול, דיכאון, הצטננות ושפעת. ויקטוריה מתה בביתה ב-3 בדצמבר 1935, ומותה השפיע מאוד על אחיה ג'ורג' החמישי, מלך הממלכה המאוחדת, שמת כעבור חודש ב-20 בינואר 1936.

## אילן יוחסין

## קישורים חיצוניים

* 

קטגוריה:בית סקסה-קובורג-גותה
קטגוריה:אישים שנקברו בבית הקברות המלכותי, פרוגמור
קטגוריה:בריטיות שנולדו ב-1868
קטגוריה:בריטיות שנפטרו ב-1935
קטגוריה:בריטים שנפטרו ב-1935
לואיש פיליפה, נסיך הכתר של פורטוגל

**לואיש פיליפה, נסיך הכתר של פורטוגל** (; 21 במרץ 1887 – 1 בפברואר 1908), היה נסיך הכתר של פורטוגל, אולם נרצח יחד עם אביו, ובעקבות כך אחיו מנואל השני עלה לשלטון.

## ביוגרפיה
לואיש פיליפה נולד ב-21 במרץ 1887 בליסבון, בשם המלא לואיש פיליפה מריה קרלוס אמיליו פרנסיסקו ויקטור מנואל אנטוניו לורנסו מיגל רפאל גבריאל גונזגה חאווייר פרנסיסקו דה אסיס בנטו דה סקסה קובורג גותה א ברגנסה (Luís Filipe Maria Carlos Amélio Francisco Víctor Manuel António Lourenço Miguel Rafael Gabriel Gonzaga Xavier Francisco de Assis Bento de Saxe-Coburgo-Gotha e Bragança), לקרלוש, מלך פורטוגל ולאמלי, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, ועם לידתו קיבל את התואר "נסיך ביירה".

בשנת 1889 מת סבו לואיש הראשון, מלך פורטוגל, ואביו קרלוש עלה לשלטון במקומו, ובעקבות כך קיבל לואיש פיליפה את התארים "נסיך הכתר של פורטוגל" ו"דוכס ברגנסה". בשנת 1907 פעל הנסיך כעוצר המלוכה בעוד אביו נמצא מחוץ למדינה, ובאותה שנה הוא ערך ביקור רשמי מוצלח מאוד במושבות הפורטוגזית באפריקה, והיה החבר הראשון של משפחת המלוכה שאי פעם ביקר בהן. לואיש פיליפה היה תלמידו של ז'ואקים אוגוסטו מזינהו דה אלבוקרקי, אולם כמו כל בני ברגנסה הצטיין מאוד באמנויות, אך לא בחינוכו הצבאי. באותה תקופה הציעו ללואיש פיליפה להתחתן עם דודניתו פטרישיה, נסיכת קונוט, בתם של הנסיך ארתור, דוכס קונוט וסטראת'רן ולואיזה מרגרטה, נסיכת פרוסיה, ונכדתה של ויקטוריה, מלכת הממלכה המאוחדת.

ב-1 בפברואר 1908 בעת נסיעתה של המשפחה המלכותית בכיכר מרכזית בליסבון, נורו לעברם יריות מתוך הקהל שהצטופף בצדי הדרך. אביו המלך מת מיד, ואילו לואיש פיליפה נפצע אנושות ומת זמן קצר לאחר מכן, ובעקבות כך אחיו מנואל עלה על כס המלוכה.

למרות שהיסטורית הנסיך אינו נחשב לאחד ממלכי פורטוגל, הרי שטכנית מרגע מותו של אביו ועד מותו שלו היה הנסיך למלך פורטוגל. כהונה זו, שנמשכה כעשרים דקות, נחשבת לכהונה הקצרה ביותר של מונרך.

## אילן יוחסין

## קישורים חיצוניים

* 
## הערות שוליים

קטגוריה:אבירי מסדר גיזת הזהב
קטגוריה:בית ברגנסה
קטגוריה:יורשי עצר שלא זכו למלוך
קטגוריה:ילידי 1887
קטגוריה:נפטרים ב-1908
ולדימיר שאינסקי

**ולדימיר יָקובלֶביץ' שָאינסקי** (ברוסית: Владимир Яковлевич Шаинский; 12 בדצמבר 1925 – 25 בדצמבר 2017) היה מלחין רוסי יהודי פופולרי.

## קורות חייו
שאינסקי נולד למשפחה יהודית בקייב שבאוקראינה, ברית המועצות, שם למד לנגן בכינור בבית ספר למוזיקה. לימודיו נקטעו בשנת 1941 עם פרוץ מלחמת העולם השנייה, במהלכה משפחתו פונתה לטשקנט שבאוזבקיסטן; שאר המשפחה הנרחבת שנותרה בקייב נספתה בבאבי יאר. בטשקנט למד בקונסרבטוריון, ולאחר מכן התגייס לצבא האדום. עם תום המלחמה סיים את הכשרתו ככנר בקונסרבטוריון של מוסקבה.

בשנת 1950 ניגן שאינסקי בתזמורת של לאוניד אוטיוסוב, וכן עבד כמורה למוזיקה ומנהל מוזיקלי של להקות מחול. בהמשך למד קומפוזיציה בקונסרבטוריון בבאקו. יצירתו המוזיקלית הראשונה הייתה קטע לרביעיית מיתרים, אותה כתב ב-1963 במהלך לימודיו בקונסרבטוריון באקו. בשנת 1965 כתב סימפוניה לתזמורת.

בשנת 1965 עבר למוסקבה ולמד בכיתת אמן של גארא גאראייב.

במהלך הקריירה שלו כמלחין, שאינסקי כתב מספר רב של שירי ילדים. בין השאר הוא הלחין שירי משוררים, בהם מיכאיל טאניץ' ויוסף קרלר. הוא כתב שירים רבים לסדרות של סרטים מצוירים, סרטי ילדים ומחזות זמר. התפרסם בשירים שכתב לסדרות האנימציה "צ'בורשקה" ו"38 תוכים". בין שיריו הידועים נמנים "חייל הולך בעיר", "הפינה הקטנה של רוסיה" ו"כלב הולך לאיבוד". שיריו בוצעו על ידי זמרים וזמרות רבות, בהם ולנטינה טולקונובה ואמיל גורובץ. אחד השירים שהלחין לסדרה "צ'בורשקה" היה לשיר יום ההולדת ברוסיה. שאינסקי הירבה להופיע בטלוויזיה, נסע לסיבובי הופעות תכופים ברוסיה והתקבל בתשואות.

שאינסקי חיבר גם שירים רבים בשפת היידיש, המנוגנים כיום בלהקות כליזמר. מעט משיריו, בהם "החיוך" ו"הקרון הכחול", תורגמו לעברית.

הוא זכה בפרסים רבים, בהם פרס ברית המועצות (1981) ופרס "אמן העם" של הרפובליקה הסובייטית הפדרטיבית הסוציאליסטית הרוסית (1986).

## חייו הפרטיים
בשנת 2000, לאחר שנים רבות בהן התגורר במוסקבה, שאינסקי עלה לישראל, בעקבות בנו ובני משפחה נוספים, והתגורר באשדוד. לכבוד יום הולדתו ה-75 הפיקה עיריית אשדוד אירוע לציון הקמתו של "תיאטרון מוזיקה" על שמו. העיתונות בשפה הרוסית דיווחה על האירוע, וראש הממשלה דאז, אריאל שרון, בירך את המלחין במברק.

ב-2007 היגר לסן דייגו, ארצות הברית.

שאינסקי היה נשוי שלוש פעמים, ונולדו לו שלושה ילדים (שני בנים ובת).

היה חבר במפלגת "רוסיה המאוחדת".

בשנותיו האחרונות לקה שאינסקי בבריאותו ועבר מספר ניתוחים. ולדימיר שאינסקי נפטר מסרטן שלפוחית השתן ב-25 בדצמבר 2017, בגיל 92, בבית חולים בסן דייגו.

## גלריה

## קישורים חיצוניים

* 
* 

קטגוריה:מלחינים יהודים רוסים
קטגוריה:מלחינים יהודים סובייטים
קטגוריה:יהודים סובייטים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:אישים הקבורים בבית העלמין טרויקורובסקויה
קטגוריה:בוגרי האקדמיה למוזיקה של באקו
קטגוריה:רוסים שנולדו ב-1925
קטגוריה:רוסים שנפטרו ב-2017
פורד טאונוס P3

**פורד טאונוס P3** (בגרמנית: **Ford Taunus P3**) היא מכונית משפחתית מתוצרת יצרנית הרכב **Ford-Werke GmbH**, (פורד גרמניה), חברת בת של קונצרן הרכב פורד, אשר יוצרה בין השנים 1960–1964.

דגם "פורד טאונוס P3" קרוי גם "Ford Taunus 17M", ו"Ford Taunus 17M P3".

שם הדגם הנפוץ ביותר במשך השנים ועד היום הוא "פורד טאונוס 17m".

## פורד טאונוס P3
יוצרו 669,731 יחידות, כולל 86,010 יחידות מדגם הסטיישן.

תאוצת דגם "פורד טאונוס P3" בין 0-100 קמ"ש היא 22 שניות (למנוע 1,498 סמ"ק, המפיק 55 כ"ס)

תאוצת דגם "פורד טאונוס P3" בין 0-100 קמ"ש היא 20.5 שניות (למנוע 1,698 סמ"ק המפיק 60 כ"ס)

תאוצת דגם "פורד טאונוס P3" בין 0-100 קמ"ש היא 17.5 שניות (למנוע 1,698 סמ"ק המפיק 65 כ"ס)

תאוצת דגם "פורד טאונוס P3" בין 0-100 קמ"ש היא 17 שניות (למנוע 1,758 סמ"ק המפיק 70 כ"ס)

תאוצת דגם "פורד טאונוס P3" בין 0-100 קמ"ש היא 15 שניות (למנוע 1,758 סמ"ק המפיק 75 כ"ס)

## תצורות פורד טאונוס P3

* סדאן - 2 דלתות
* סדאן - 4 דלתות
* קבריולה - 2 דלתות
* סטיישן - 3 דלתות

## דרגות גימור "פורד טאונוס P3"
* בסיס
* deLuxe

## ייצור "פורד טאונוס P3"
* 1960 - 29,944 יחידות
* 1961 - 168,430 יחידות
* 1962 - 193,378 יחידות
* 1963 - 164,646 יחידות
* 1964 - 97,658 יחידות

## תמונות

קובץ:Ford Taunus Badewanne Taubertal.JPG | פורד טאונוס P3, בתצורת 2 דלתות
קובץ:Ford TaunusP3 17M 1961 2.JPG | פורד טאונוס P3, שנת 1961 
קובץ:Ford 17m P3 Taunus (1).JPG  | פורד טאונוס P3
קובץ:Ford 17M P3, 1961, Lenkrad (2017-06-11 Sp).JPG | פורד טאונוס P3 - מבט לתא הנהג
קובץ:Ford 17M TS.jpg | פורד טאונוס P3  - מבט לתא הנהג ולוח מחוונים
קובץ:Ford 17 M P3, Bj. 12-1961 (2017-06-11 Sp).JPG | פורד טאונוס P3, שנת 1961 
קובץ:1964 Ford Taunus P3 dash.jpg | פורד טאונוס P3 - קבריולה
קובץ:Ford 17 M Cabrio (3579114968).jpg | פורד טאונוס P3 - קבריולה
קובץ:Ford 17M Cabriolet (4646646389).jpg | פורד טאונוס P3 - קבריולט
| פורד טאונוס P3 - סטיישן
קובץ:Ford Taunus 17 M dutch licence registration EL-45-02 pic3.JPG | פורד טאונוס P3 - סטיישן
קובץ:Ford Taunus 17 M dutch licence registration EL-45-02 pic2.JPG | פורד טאונוס P3 - סטיישן


## ראו גם
* פורד
* פורד טאונוס G93A
* פורד טאונוס P2
* פורד טאונוס P5
* פורד טאונוס P6
* טאונוס 12M
* טאונוס 20M
* פורד טאונוס TC

## לקריאה נוספת
* סדרת m פורד (ford-m-modelle)
* פורד טאונוס P3 - תמונות (autoportal.hr/clanak/vremeplov-ford-taunus-p3-1960-1964 )

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1960
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
P3
קטגוריה:כלי רכב המורכבים בגרמניה
אלפא במזבח

**α במזבח** הוא הכוכב השני בבהירותו בקבוצת הכוכבים מזבח עם בהירות נראית מדרגה 2.95 (בהיר מעט פחות מ-β במזבח למרות שציוני באייר שלהם מרמזים את ההפך), שנמצא במרחק של כ-267 שנות אור ממערכת השמש. כמו כל כוכבי הקבוצה, אין לכוכב שם משלו, למרות שהקבוצה הייתה ידועה בעת העתיקה והיא אחת מ-48 הקבוצות שהגדיר תלמי. הכוכבים α במזבח, σ במזבח שמצפון לו ו-β במזבח שמדרום לו, ייצגו במיתולוגיה הסינית עלי ונקראו בסינית "צ'וּ" ולפעמים השם צ'ו ניתן לכוכב α במזבח במקום לשלושת הכוכבים.

## מאפיינים
α במזבח הוא כוכב הסדרה הראשית מסוג ספקטרלי B2 Vne כאשר התוספת **ne** משמעותה שלכוכב ספקטרום פליטה וספקטרום בליעה כאשר הפסים רחבים כתוצאה מחומר שנע במהירות גבוהה סביב הכוכב. מסתו של α במזבח מוערכת בכ-9.6 מסות שמש ורדיוסו כ-4.8 רדיוסי שמש. טמפרטורת פניו היא כ-18,000 קלווין והוא קורן בעוצמה גדולה פי 380 מעוצמת ההארה של השמש באור נראה, אך בשל טמפרטורת פניו הגבוהה כמעט כל קרינתו היא בתחום העל-סגול, כך שעוצמת הארתו הכוללת היא למעשה פי 5,800 מזו של השמש. בדומה לכוכבים אחרים מסוגו, α במזבח מסתובב על צירו במהירות גבוהה מאוד של כ-300 קילומטר בשנייה. כתוצאה מכך הוא מעיף חומר מאזור קו המשווה שלו שיוצר דיסקת חומר עם מסה של כחצי מיליארדית מסת שמש, המקיפה אותו ומגיעה למרחק של פי 33 מרדיוס הכוכב עצמו (כ-160 רדיוסי שמש) ואז נקטעת בפתאומיות. ייתכן שהסיבה לחיתוך החד של הדיסקה היא קיומו של בן זוג עמום שמקיף את α במזבח במרחק זה וספח אליו את החומר, אך לא נמצאו ראיות ישירות לקיומו של בן זוג כזה. החומר שבדיסקה מיונן מהקרינה העל-סגולה שנפלטת מהכוכב ויוצר את ספקטרום הפליטה. החומר שבדיסקה גם יוצר ספקטרום בליעה ובשל המהירות הגבוהה שלו, נגרמת הרחבת דופלר של הפסים. בהירותו של הכוכב משתנה במספר עשיריות של דרגת בהירות בתדירות של כמעט יממה אחת (כ-23.5 שעות), תדירות שתואמת את תדירות הסיבוב של הכוכב על צירו. השתנות דומה נצפתה בכוכבים נוספים מסוג זה, אך לא ברור מהו המנגנון שגורם לה.

## קישורים חיצוניים
* α במזבח באתר של ג'ים קלר
* 

## הערות שוליים

קטגוריה:כוכבי הסדרה הראשית מסוג B
קטגוריה:קבוצת הכוכבים מזבח
שירלי ארדל מייסון

**שירלי ארדל מייסון** (25 בינואר 1923 - 26 בפברואר 1998) הייתה אישה שסבלה מפיצול אישיות, הפרעה נפשית הקרויה כיום הפרעת זהות דיסוציאטיבית. סיפור חייה עובד לספר בו העלילה שונתה כדי לטשטש את זהותה האמיתית, הספר פורסם בשנת 1973 ונקרא סיביל. שני סרטים הופקו בעקבות הספר, האחד בשנת 1976 והשני בשנת 2007. הן בספר והן בסרטים, הדמות הראשית נקראה "סיביל איזבל דורסט" כדי להגן על זהותה האמיתית, אם כי בכתוביות בסופו של הסרט משנת 2007 מוצג שמה המלא.

## ביוגרפיה
מייסון נולדה וגדלה בדודג' סנטר, עיר במינסוטה, בתם היחידה של וולטר וינגפילד מייסון (נגר וארכיטקט) ומרטה אליס "מייטי" אטקינסון. אימה של שירלי שכונתה בספר "הייטי", תוארה על ידי תושבי העיר כ"מוזרה", לדברי בטי כריסטנסן שהייתה שכנתם. "היה לה צחוק כמו של מכשפה, היא לא נהגה לצחוק הרבה, אך כאשר היא צחקה הדבר נשמע כמו חריקה". בטי אף סיפרה שמרטה נהגה לשוטט ברחוב בשעות מאוחרות ולהביט בחלונות הבתים. בשלב מסוים בחייה היא אובחנה כפי הנראה כסובלת מסכיזופרניה.

מייסון סיימה את לימודיה התיכוניים בשנת 1941, והחלה ללמוד אומנות באוניברסיטת מינסוטה. בתחילת שנות החמישים מייסון עבדה כמורה מחליפה והחלה ללמוד באוניברסיטת קולומביה. במשך תקופה ארוכה סבלה מאמנזיה ומהתמוטטות רגשית, עד שהחלה בטיפולי פסיכותרפיה אצל קורנליה ווילבור. השיחות ביניהן מהוות את עיקר הספר. מהשנים 1968 עד 1973 לימדה אומנות במכללת ריו גרנדה.

כמה אנשים מעיר הולדתה שקראו את הספר סיביל, זיהו מיד את הקשר בין הדמות הספרותית לבין שירלי. באותה התקופה מייסון פתרה את הבעיות מעברה ועברה לגור במערב וירג'יניה. זמן מה לאחר מכן עברה לגור בלקסינגטון קנטקי בה חייתה בשכנות לווילבור. היא לימדה אומנות במכללה הקהילתית בעיר והציגה את עבודותיה מחוץ לביתה במשך מספר שנים.

ווילבור אובחנה כבעלת סרטן השד בשנת 1990 אך סירבה לקבל טיפול רפואי. הגידול שלה היה שפיר ונעלם. בשנה שלאחר מכן לקתה במחלת פרקינסון. מייסון עברה לגור עימה כדי לסעוד אותה עד למותה של ווילבור בשנת 1992. מייסון נפטרה בעצמה מסרטן השד ב-26 בפברואר 1998.

## סיביל
ספרה של פלורה רת'ה שרייבר, סיביל - "סיפורה האמיתי של האישה בעלת 16 הזהויות", מבוסס על סיפור חייה של מייסון ובו שמות הדמויות ופרטים נוספים שונו כדי להגן על פרטיותה. לפי הספר מייסון סבלה מפיצול אישיות חריף בעקבות התעללות מינית בהיותה ילדה מצד אימה, שלפי ווילבור הייתה ככל הנראה סכיזופרנית.

הספר עובד לסרט קולנוע מצליח בו כיכבו סאלי פילד וג'ואן וודוורד בשנת 1976. הסרט קיבל גרסה מחודשת בשנת 2007 בכיכובן של ג'סיקה לאנג ותמי בלאנשרד.

## מחלוקת
אנשי מקצוע שונים ביקרו את מצבה הנפשי של שירלי ואת הטיפול שקיבלה מווילבור. הפסיכיאטר הרברט שפיגל נפגש עם שירלי כאשר ויילבור הייתה בחופשה, וטען כי זו האחרונה מנצלת את שירלי לטובת רווח כספי. לדבריו, שירלי הייתה היסטרית וווילבור היא זו שגרמה לה להאמין שהיא סובלת מהפרעת פיצול אישיות.

מבקרים אחרים טענו כי שירלי סבלה מאנמיה ממארת או מהפרעה פסיכוגנית. חלקם טענו ששירלי וווילבור הונו את הציבור ועשו הון מתעשייה המושתת על זיכרון מודחק. מנגד, היו עיתונאים שהשיגו את הקלטות הטיפול בין שירלי לבין ווילבור, ניתחו אותם ואמרו שאין בהן שום מרמה וששירלי אכן התגברה על ההפרעה שלה.

## קישורים חיצוניים
* 

## הערות שוליים

קטגוריה:אמריקאים ילידי מינסוטה
קטגוריה:אישים המתמודדים עם הפרעת זהות דיסוציאטיבית
קטגוריה:אישים שנכתבו רומנים על-פי חייהם
קטגוריה:אמריקאיות שנפטרו מסרטן השד
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1998
קטגוריה:אמריקאים שנפטרו ב-1998
גל הלם נע

בהידרודינמיקה, **גל הלם נע** הוא גל הלם אשר עובר דרך תווך של זורם (לרוב גז) עם מהירות יחסית למהירות הזורם אשר כבר מהווה את התווך. לפיכך, דרושות התאמות עבור הקשרים של גל הלם ניצב כדי לחשב את תכונות הגז בתווך לפני ואחרי גל ההלם הנע. הכרת נושא גלי ההלם הנעים חשובה ללימוד התופעות המתרחשות בעת פיצוץ, לצד שימושים נוספים.

## התאוריה
ממוזער|שמאל|400px|סכמת מהירויות יחסיות לגז ולגל ההלם הנע עבור הפיתוח התאורטי.
כדי לפתח את המשוואות התאורטיות לגל הלם נע, ניתן להתחיל בסימון האזור שלפני גל ההלם בכתיב תחתון 1 ואת האזור שאחרי גל ההלם בכתיב תחתון 2. ניתן לראות זאת באיור, כאשר גל ההלם מתקדם ימינה. 
מהירות הגז בתווך מסומנת באות *u*, הלחץ באות *p*, ומהירות הקול המהירות היחסית בין הגל לגז היא W, כלומר מהירות הגל הכוללת, שווה *u<sub>1</sub>* + *W*.

כעת ניתן להתבונן במערכת ייחוס אשר נעה יחד עם גל ההלם. כלומר מנקודת המבט של גל ההלם מערכת הצירים נייחת, אך הגז באזורים 1 ו-2 נע במהירות יחסית למערכת הצירים. סימון אזור 1 באות x ואזור 2 באות y מוביל לביטוי המהירויות היחסיות של גל ההלם:
:\ u_y = W + u_1 - u_2,

:\ u_x = W.

באמצעות המהירויות היחסיות הללו, תכונות הגז באזורים שלפני ואחרי גל ההלם ניתנות להגדרה כדלקמן, כאשר הטמפרטורה של הגז מסומנת באות *T*, הצפיפות באות *ρ*, ומספר מאך באות *M*:

:\ p_1 = p_x \quad ; \quad p_2 = p_y \quad ; \quad T_1 = T_x \quad ; \quad T_2 = T_y,

:\ \rho_1 = \rho_x \quad ; \quad \rho_2 = \rho_y \quad ; \quad a_1 = a_x \quad ; \quad a_2 = a_y,

:\ M_x = \frac{u_x}{a_x} = \frac{W}{a_1},

:\ M_y = \frac{u_y}{a_y} = \frac{W + u_1 - u_2}{a_2}.

עם סימון יחס קיבול החום של הגז באות γ, מהירות הקול, הצפיפות ויחסי הלחצים יכולים להתקבל מהקשרים הבאים:

:\ \frac{a_2}{a_1} = \sqrt{1 + \frac{2(\gamma - 1)}{(\gamma + 1)^2}\left[\gamma M_x^2 - \frac{1}{M_x^2} - (\gamma - 1)\right]},

:\ \frac{\rho_2}{\rho_1} = \frac{1}{1-\frac{2}{\gamma + 1}\left[1 - \frac{1}{M_x^2}\right]},

:\ \frac{p_2}{p_1} = 1 + \frac{2\gamma}{\gamma + 1}\left[M_x^2 - 1\right].

יש לזכור כי המשוואות לעיל הן עבור גל הלם המתקדם ימינה. עבור גל המתקדם שמאלה, יש להחליף את האינדקסים x ו-y ולקבל כי:

:\ u_y = W - u_1 + u_2,

:\ M_y = \frac{W - u_1 + u_2}{a_2}.

## ראו גם
* גל הלם
* גל הלם משופע
* גל הלם ניצב
* זרימה דחיסה
* גל התפשטות

## קישורים חיצוניים
* NASA Beginner's Guide to Compressible Aerodynamics

## הערות שוליים




קטגוריה:אווירודינמיקה
קטגוריה:הידרודינמיקה
אלן ברסה

**אלן ברסה** (באלפבית לטיני: **Alain Berset**; נולד ב-9 באפריל 1972) הוא פוליטיקאי שווייצרי, המכהן כמזכיר מועצת אירופה, ובעברו כיהן כנשיא שווייץ וכחבר המועצה הפדרלית של שווייץ.

## ביוגרפיה
ברסה נולד בפריבור ב-9 באפריל 1972, בנם של מוֹרֶה ומוכרת ספרים. הוא למד מדע המדינה וכלכלה באוניברסיטת נשאטל, שם היה למוסמך אוניברסיטה במדע המדינה ב-1996 וקיבל תואר דוקטור בכלכלה ב-2005. עבודת הדוקטורט שלו הייתה בנושא השפעתה של ההגירה בינלאומית על תנאי העבודה המקומיים.

ברסה עבד כעוזר מרצה וחוקר במכון לכלכלה אזורית באוניברסיטת נשאטל מ-1996 ועד 2000, כשעבר למכון למחקר כלכלי בהמבורג שבגרמניה בהמשך שנה זו. באותה השנה היה חבר באספה המכוננת של הקנטון פריבור וכיהן כנשיא הקבוצה הפרלמנטרית הסוציאל-דמוקרטית של הקנטון עד 2004. הוא כיהן גם בפרלמנט הקהילתי של בלפאקוס בשנים 2001–2003. ב-2002, נתמנה ליועץ אסטרטגי עבור המחלקה לעניינים כלכליים של נשאטל.

ב-2011 נבחר לכהן במועצת הברית (ממשלת שווייץ) והחל בכהונתו בה ב-2012, בתפקיד שר הפנים (ראש המחלקה לענייני פנים) במקומו של דידייה בורקהלטר, שנתמנה לשר החוץ.

ב-2017 כיהן כסגן נשיאת שווייץ דוריס לויטהרד ובשנת 2018 היה נשיא שווייץ, במקביל לתפקידו כשר הפנים. כיהן כנשיא שווייץ גם בשנת 2023. ביוני 2023, הודיע כי בסוף השנה יפרוש מחברותו במועצה הפדרלית. הוא סיים את תפקידו ב-31 בדצבמבר 2023.

## חיים אישיים
ברסה נשוי למוריאל זנדר-ברסה ואב לשלושה ילדים. המשפחה מתגוררת בביפו (Belfaux), כפר השוכן ליד עיר הולדתו פריבור.

## קישורים חיצוניים

* 

## הערות שוליים

קטגוריה:נשיאי שווייץ
קטגוריה:שרי ממשלת שווייץ
קטגוריה:שרי פנים
קטגוריה:שווייצרים שנולדו ב-1972
Kanal 11 (שוודיה)

**Kanal 11** (נקרא גם **TV11**) הוא ערוץ טלוויזיה מסחרי שוודי הנמצא בבעלות האחים וורנר דיסקברי , שבבעלותה גם ערוצים Kanal 5 ו-Kanal 9. הערוץ משדר דרמות, סיטקומים, תוכניות בידור ומציאות.

## היסטוריה
מאז הושק תחת השם TV11 ב-19 בינואר 2011 והחליף את TV400. קהל היעד שלו היה אז שוודים בגילאי 15-39, אם כי היום קהל היעד שלו הוא נערות צעירות.

הערוץ החליף את MTV בשידורים האנלוגיים של Com-Hem.

ב-1 ביוני 2013 הועבר הערוץ מידי קבוצת TV4 לידי האחים וורנר דיסקברי  לאחר רכישת הערוץ. הערוץ שינה את שמו מ-TV11 ל-Kanal 11 ב-1 באוקטובר 2013 ושינה את קהל היעד שלו לנערות צעירות.

## גלריה

קובץ:Tv11.jpg|סמליל הערוץ 2011-2013
קובץ:K11 Logotyp.jpg|סמליל הערוץ בין 2013-היום


## תוכניות
* האח הגדול 2015
* רוק 30
* אמריקן איידול
* קליפורניקיישן
* תיק קר
* קוגר טאון
* המירוץ לדראג של רו פול
* המתים המהלכים
* סודות ההתבגרות

## קישורים חיצוניים

* 

## הערות שוליים

קטגוריה:ערוצי טלוויזיה שוודיים
Downtown (שיר של אניטה)

**Downtown** (בעברית: **מרכז העיר**) הוא סינגל שהוקלט על ידי הזמרת הברזילאית אניטה, בשיתוף הזמר הקולומביאני ג'יי באלווין. השיר יצא לאור ב-19 בנובמבר 2017, כסינגל שלא נכלל באף אלבום. בסמוך ליציאתו עלה השיר לספוטיפיי ולשאר רשתות הזרמות המדיה.

שיר זה הוא שיתוף הפעולה השני של השניים, כאשר בעבר התארחה אניטה ברמיקס שיצא עבור השיר "Ginza", של באלווין. בנוסף לכך, השיר יצא במסגרת הפרויקט של אניטה בשם צ'ק מאט, שבו היא מוציאה שיר חדש בכל חודש.

עם יציאתו נכנס השיר אל המקום ה-1 במצעד שירי הפופ שבברזיל, ה-37 במצעד הקולומביאני, וה-13 במצעד שבפורטוגל.

## רקע וכתיבה
השיר נכתב על ידי אניטה, ג'יי באלווין, סקיי רומפינדו וג'סטין קוילס, והופק על ידי רומפינדו גם כן. את השיר פרסמה אניטה לראשונה באינסטגרם, ובנוסף לכך גם הצצות אל תוך הוידאו קליפ שצולם עבורו.

לפני יציאתו של השיר הזה, יצא השיר "Is That for Me", במסגרת אותו פרויקט. השיר היה בשיתוף הדיג'יי אלסו, והוא נכתב בשפה האנגלית והספרדית.

## וידאו קליפ
הוידאו קליפ הרשמי של השיר צולם על ידי הבמאי ברונו איגלוטי בניו יורק ב-7 בנובמבר 2017. אניטה נסעה לניו יורק למספר פגישות של קידומי מכירות ולאחר מכן נפגשה עם באלווין ואיגלוטי, כדי לדון על הקליפ. איגלוטי ואניטה עבדו בעבר על כמה קליפים של אניטה, אשר כללו בין היתר את "Paradinha" ו-"Sua Cara". אניטה ובלוויין הפיצו לראשונה את הקליפ על ידי פרסום סדרה של כמה תמונות וסרטונים, מאחורי הקלעים על ברשתות החברתיות. הקליפ יצא בסופו של דבר ב-20 בנובמבר 2017, יום לאחר הופעת הבכורה על שירותי הזרמה וחנויות המוזיקה המקוונות.

הקונספט של הסרטון הוא חקר היקום הזוהר של בתי הקזינו של פריז בשנות ה-40, והוא מציג את אניטה ואת באלווין כשני רמאים הגונבים את כספם של שחקני קזינו אחרים. התלבושות שבהן השתמשה אניטה הציגו תערובת של בגדים מחנות הכלבו C & A - הנותנת חסות בפרויקט צ'ק מאט - עם אלמנטים ואביזרים נוספים שעוצבו ונוצרו על ידי מעצבים שונים.

## רשימת השמעה
***הורדה דיגיטלית**

# Downtown" – 3:13"

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אניטה
קטגוריה:שירים בפורטוגזית
קטגוריה:שירים שנכתבו על ידי אניטה
קטגוריה:סינגלים שהגיעו למקום הראשון במצעד הרשמי של גלגלצ
מרדכי מלכא

הרב **מרדכי מלכא** (נכתב גם **מלכה**, נולד בכ"ג בטבת תשי"ג, ינואר 1953) הוא רבה הראשי הספרדי של אלעד. משמש גם כממלא מקום הרב הראשי של הרצליה. ונשיא מוסדות תורה.

## ביוגרפיה
נולד במרוקו ללאה ולרב יהודה מלכא. בשנת תשט"ז עלתה משפחתו לישראל והתיישבה בנתיבות.

למד כשלוש שנים בישיבת תומכי תמימים בלוד, וכן בישיבה קטנה נווה ארץ ובישיבת קול תורה אצל הרב שלמה זלמן אוירבך. בסוף שיעור א' עבר ללמוד בישיבת שארית יוסף בבאר יעקב, בהזמנת ראש הישיבה הרב נסים טולדנו, שהיה מכין עמו את השיעור לתלמידים. עוד לפני שנישא שימש כמשיב בישיבת נווה ארץ במשך שש שנים והוסמך על ידי בד"צ העדה החרדית בירושלים כשוחט ובודק.

כשנתיים לאחר נישואיו, החל ללמד בישיבת אור גאון בראשות הרבנים פחימא ואלקריף.

בהמשך למד בכולל חזון־איש, שם הוציא לאור את ספרו הראשון "אמרי מרדכי" על צורת אותיות סת"ם והלכותיהם. בהמשך עבר לכהן כראש כולל "כתר תורה" של הרב אלעזר אלבז, רבה של גבעת שמואל, במשך כ-12 שנים, כשבד בבד הוא עשה שימש בבית ההוראה של הרב שמואל הלוי ואזנר והרב נסים קרליץ.

בשנת תשנ"ז, 1997 התמנה לרב העיר אלעד, בתמיכת הרב עובדיה יוסף ומפלגת ש"ס. עם כניסתו לרבנות הקים הרב מלכא שורה של מוסדות חינוך, ממעונות ועד ישיבה קטנה והוא נושא גם בעול קיומם. כן עומד בראש כולל 'לקח טוב' ומוסדות 'אור המלך'.

בשנת 2014 הודיע הרב מלכא על התמודדותו לתפקיד הרב הראשי לירושלים. בבחירות שהתקיימו הוא לא זכה לתמיכה של איש מאנשי הגוף הבוחר.

הרב מלכא מגיש טור שבועי בפרשת השבוע באתר בחדרי חרדים.

לאחר פטירתו של רב העיר הרצליה הרב יצחק יחיאל יעקבוביץ בשנת ה'תשע"ט (2019), הוסמך הרב מלכא, למלא את מקומו באופן זמני על ידי מועצת הרבנות הראשית עד לבחירת רב חדש.

בסיוון תש"ף הגישה מזכירות הרבנות הראשית לישראל בקשה להאריך את כהונתם של רבני העיר אלעד, הרב זלמן גרוסמן והרב מרדכי מלכא, עקב הגעתם לגיל 70. משפחת הרב מלכא טוענים שלמרות שבתעודת הזהות שלו מופיע שבשנה זו הוא מגיע לגיל 70, זה לא נכון מכיוון שעלה לישראל ממרוקו בזמן שלא הנפיקו תעודות זהות וזה לא משקף את גילו האמיתי.

## מספריו
* **דרכי המלך** הלכות ראש השנה ויום הכיפורים
* **דרכי המלך** הלכות בין המצרים ותשעה באב
* **דרך המלך** הלכות שבת, 3 כרכים
* **דרך המלך** הלכות נידה
* **בן איש חי** על הלכות חנוכה ופורים
* **בן איש חי** על חג השבועות ויום טוב
* **בן איש חי** על חג הפסח

## קישורים חיצוניים
* 
*הרב מרדכי מלכא באתר כיכר השבת
* 

## הערות שוליים

קטגוריה:אלעד: רבנים
קטגוריה:רבני ערים בישראל
קטגוריה:עולים בשנות ה-1950
קטגוריה:ישראלים שנולדו ב-1953